Legal Document

Category: 301

Text:
83. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 68740/70 της 7/14 Ιαν. 1971 (ΦΕΚ Β΄ 19) Περί καθορισμού περιμετρικής ζώνης δια τα χρησιμοποιούμενα εις μεταφοράς πραγμάτων ζωήλατα οχήματα και περιοχής κυκλοφορίας των εις αντικατάστασιν τούτων τεθησομένων εις κυκλοφορίαν φορτηγών αυτοκινήτων Δ.Χ.  Έχοντες υπ’ όψιν: 1.Τας διατάξεις του άρθρ. 1 παρ. 1 του υπ’ αριθ. 531/1970 Ν.Δ/τος (ΦΕΚ τ.Α΄ 101/70). 2.Τας διατάξεις των άρθρ. 3 και 4 του υπ’ αριθ. 713/1970 Β.Δ/τος (ΦΕΚ τ.Α΄ 235/70). 3.Τας υπό των Αστυνομικών Δ/νσεων Αθηνών και Πειραιώς υποβληθείσας ημίν αναφοράς, ως και την υπό της Υποδιευθύνσεως Τροχαίας Προαστίων Πρωτευούσης ομοίαν, περί της ανάγκης αντικαταστάσεως των κυκλοφορούντων εις περιοχάς αυτών, ζωηλάτων οχημάτων, των χρησιμοποιουμένων εις μεταφοράς πραγμάτων επί κομίστρω, αποφασίζομεν: Καθορίζομεν: 1.Ως περιμετρικήν ζώνην, εντός της οποίας απαγορεύεται εφ’ εξής η κυκλοφορία ζωηλάτων οχημάτων χρησιμοποιουμένων εις μεταφοράς πραγμάτων επί κομίστρω ολόκληρον την περιοχήν την περιλαμβανομένην εις την περιφέρειαν της τέως Διοικήσεως Πρωτευούσης. 2.Ως περιοχήν κυκλοφορίας των τεθησομένων εις κυκλοφορίαν, κατά τας διατάξεις της υπ’ αριθ. Ε/126560/4455/1970 κανονιστικής αποφάσεως (ΦΕΚ τ.Β΄ 565/70) φορτηγών αυτοκινήτων δημοσίας χρήσεως, εις αντικατάστασιν ζωηλάτων οχημάτων, χρησιμοποιουμένων εις μεταφοράν πραγμάτων επί κομίστρω ολόκληρον την περιοχήν την περιλαμβανομένην εις την περιοχήν της τέως Διοικήσεως Πρωτευούσης. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Αντί για τις σελ. 242,69(α)-242,80(β) Σελ.242,69(β) Τεύχος Ζ52-Σελ.23 Φορτηγά αυτοκίνητα 21.Ε.δ.80-83 21.Ε.δ.83 Φορτηγά αυτοκίνητα